ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
“জল সরবরাহ ও শোধন” নিয়ে সিপিএইচইইও আয়োজিত দুদিনের জাতীয় কর্মশালা
নতুন দিল্লির বিজ্ঞান ভবনে জিআইজেড-এর সহায়তায় সিপিএইচইইও আয়োজিত “জল সরবরাহ ও শোধন সংক্রান্ত ম্যানুয়ালের চূড়ান্ত সংশোধনী“ শীর্ষক দুদিনের জাতীয় কর্মশালা সফলভাবে অনুষ্ঠিত হয়েছে । এতে বিভিন্ন রাজ্যের শহর এবং সংশ্লিষ্টরা মত বিনিময় এবং প্রযোজনীয় পরামর্শ দেন ।
উদ্বোধনী অনুষ্ঠানে পৌরোহিত্য করেন আবাসন ও নগর বিষয়ক মন্ত্রকের সচিব শ্রী মনোজ যোশী । স্বাগত ভাষণ দেন সিপিএইচইইও-র উপদেষ্টা  ডঃ এম দীনদয়ালন এবং বিশেষ বক্তব্য পেশ করেন অতিরিক্ত সচিব ও জাতীয় মিশন ডিরেক্টর শ্রীমতি ডি থারা ।
জল সরবরাহ এবং শোধন নিয়ে বর্তমান ম্যানুয়ালটি প্রকাশিত হয়েছিল ১৯৯৯ সালে । এবং পরিচালন ও রক্ষণাবেক্ষণ সংক্রান্ত ম্যানুয়ালটি প্রকাশ করা হযেছিল ২০০৫ সালে ।
প্রযুক্তির অগ্রগতি এবং শহরে জলসরবরাহের ক্ষেত্রে বেশকিছু গুরুত্বপূর্ণ চ্যালেঞ্জের মোকাবিলায় জল সরবরাহ ও শোধন সংক্রান্ত ম্যানুয়ালটির পরিবর্তনের প্রযোজনীয়তা দেখা দেয় । এরজন্য জার্মান সংস্থা জিআইজেড-এর সহায়তায় কেন্দ্রীয় জনস্বাস্থ্য ও পরিবেশগত কারিগরি সংস্থা বিশেষজ্ঞ কমিটি গঠন করে ।
নতুন ম্যানুয়ালে নলবাহিত পাইপেরর মাধ্যমে ২৪ ঘন্টার জন্য পানীয় জল সরবরাহের ব্যবস্থা রাখা হয়েছে । তাঁর ভাষণে আবাসন ও নগর বিষয়ক মন্ত্রকের সচিব শ্রী মনোজ যোশী বলেন, শহর এলাকায় সাধারণ মানুষ যাতে বিশুদ্ধ পানীয জল পেতে পারেন সেই লক্ষেই নতুন এই নীতি প্রণয়ন করা হয়েছে ।
(Visitor Counter : 55
প্রধানমন্ত্রীরদপ্তর
ঢাকায় পৌঁছলেন প্রধানমন্ত্রী
নয়াদিল্লি, ২৬ মার্চ ২০২১
প্রধানমন্ত্রী শ্রী নরেন্দ্র মোদী বাংলাদেশের প্রধানমন্ত্রী শেখ হাসিনার আমন্ত্রণে ঢাকায় পৌঁছেছেন। শেখ মুজিবর রহমনের জন্মশতবার্ষিকী মুজিব বর্ষ উদযাপনের প্রেক্ষিতে প্রধানমন্ত্রীর এই সফর ঐতিহাসিক। একই সঙ্গে, প্রতিবেশী এই দুই দেশের মধ্যে কূটনৈতিক সম্পর্ক স্থাপনের ৫০ বছর পূর্তি তথা বাংলাদেশের মুক্তিযুদ্ধের অর্ধশতবার্ষিকীও উদযাপিত হচ্ছে।
সৌজন্যের এক অনন্য নজির হিসাবে সেদেশের প্রধানমন্ত্রী শেখ হাসিনা সহ তাঁর মন্ত্রিসভার অন্যান্য মন্ত্রীরা হজরত শাহজালাল আন্তর্জাতিক বিমানবন্দরে প্রধানমন্ত্রী শ্রী মোদীকে স্বাগত জানান।
প্রধানমন্ত্রী শ্রী মোদীকে ১৯টি বন্দুকের তোপধ্বনির মাধ্যমে সম্মান জানানো হয়।
প্রধানমন্ত্রীরদপ্তর
সংস্কৃত ভাষার বিশিষ্ট পণ্ডিত বেদ কুমারী ঘাই-এর প্রয়াণে প্রধানমন্ত্রীর শোক প্রকাশ
নয়াদিল্লি, ৩১ মে, ২০২৩
প্রধানমন্ত্রী শ্রী নরেন্দ্র মোদী সংস্কৃত ভাষার বিশিষ্ট পণ্ডিত বেদ কুমারী ঘাই-এর প্রয়াণে গভীর শোক প্রকাশ করেছেন।
প্রধানমন্ত্রীর দপ্তর থেকে ট্যুইটে বলা হয়েছে :
“সংস্কৃত সাহিত্যের বিশিষ্ট পণ্ডিত বেদ কুমারী ঘাইজির প্রয়াণে মর্মাহত। আমাদের সাংস্কৃতিক ঐতিহ্যের বিকাশে তাঁর বিশেষ ভূমিকা রয়েছে। তাঁর বিভিন্ন কাজ আমাদের অন্য পণ্ডিতদের উদ্বুদ্ধ করবে। তাঁর শোকসন্তপ্ত পরিবার-পরিজন ও অনুগামীদের জানাই সমবেদনা। ওঁ শান্তি : প্রধানমন্ত্রী।”
CG/PM/DM/…..
(Visitor Counter : 54
আবাসনএবংশহরাঞ্চলেরদারিদ্র্যদূরীকরণমন্ত্রক
‘প্রধানমন্ত্রী ই-বাস সেবা’ নামে একটি নতুন কর্মসূচি রূপায়ণে অনুমোদন কেন্দ্রীয় মন্ত্রিসভার
এর আওতায় বিভিন্ন শহরের রাস্তায় নামানো হবে ১০ হাজারটি বৈদ্যুতিন বাস
৪৫ হাজারেরও বেশি কর্মসংস্থানের সুযোগ সৃষ্টির সম্ভাবনা
নয়াদিল্লি, ১৬ আগস্ট ২০২৩
নগর পরিবহণকে আরও চাঙ্গা করে তুলতে ১০ হাজারটি বৈদ্যুতিন বাস চালানো হবে সরকারি-বেসরকারি অংশীদারিত্বের ভিত্তিতে। এই মর্মে একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। প্রকল্পটির নাম দেওয়া হয়েছে ‘প্রধানমন্ত্রী ই-বাস সেবা’। প্রকল্প রূপায়ণে ব্যয়ের মাত্রা ধরা হয়েছে ৫৭,৬১৩ কোটি টাকা। এর মধ্যে ২০ হাজার কোটি টাকা দেওয়া হবে কেন্দ্রীয় সরকারের পক্ষ থেকে। এই কর্মসূচির মাধ্যমে ই-বাস পরিষেবা চালু করা হবে আগামী ১০ বছরের জন্য।
দেশের যে সমস্ত শহরের জনসংখ্যা ৩ লক্ষ বা তার বেশি, সেখানে এই বাসগুলি চালানো হবে। এই শহরগুলির মধ্যে রয়েছে কেন্দ্রশাসিত অঞ্চলগুলির রাজধানী শহর, উত্তর-পূর্বাঞ্চল এবং পার্বত্য রাজ্যগুলির শহর এলাকা। যে শহরগুলিতে এখনও পর্যন্ত কোনরকম সংগঠিত বাস পরিষেবা গড়ে ওঠেনি, সেখানে এই প্রকল্প রূপায়ণে বিশেষ অগ্রাধিকার দেওয়া হবে।
বৈদ্যুতিন পরিবহণ ব্যবস্থার প্রসারে এই প্রকল্পটি বিশেষভাবে সহায়ক হবে। তাছাড়া, এটি জ্বালানি সাশ্রয়ী এবং পরিবেশ-বান্ধব একটি পরিবহণ ব্যবস্থা রূপে শহরগুলির পরিবেশকে আরও উন্নত করে তুলবে।
এই কর্মসূচি রূপায়ণের ফলে কর্মসংস্থানের সুযোগ সৃষ্টি হবে প্রায় ৪৫ হাজার।
(AC/SKD/DM
কেন্দ্রীয়মন্ত্রিসভা
২০১৮’র জৈব জ্বালানী সংক্রান্ত জাতীয় নীতির সংশোধনী প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৮ মে, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০১৮’র জৈব জ্বালানী সংক্রান্ত জাতীয় নীতির সংশোধনী প্রস্তাবটি অনুমোদিত হয়েছে।
পেট্রোলিয়াম ও প্রাকৃতিক গ্যাস মন্ত্রক ২০১৮’র ৪ঠা জুন জৈব জ্বালানী সংক্রান্ত জাতীয় নীতির বিজ্ঞপ্তি প্রকাশ করে। ২০০৯ সালের নতুন ও পুনর্নবীকরণযোগ্য জ্বালানী মন্ত্রকের জৈব জ্বালানী সংক্রান্ত জাতীয় নীতির পরিবর্তে এই নীতি গৃহীত হয়।
জৈব জ্বালানী ক্ষেত্রে বেশ কিছু অগ্রগতির কারণে ন্যাশনাল বায়োফুয়েল কো-অর্ডিনেশন কমিটি  বিভিন্ন সিদ্ধান্ত গ্রহণ করেছে। এর মধ্যে উল্লেখযোগ্য: জৈব জ্বালানীর উৎপাদন বৃদ্ধি এবং স্ট্যান্ডিং কমিটির সুপারিশ অনুযায়ী ইথানল মিশ্রিত পেট্রোলে ২০২৩ সালের পয়লা এপ্রিল থেকে ইথানলের মিশ্রণের পরিমাণ সর্বোচ্চ ২০ শতাংশ পর্যন্ত করতে হবে। এর জন্য জৈব জ্বালানী সংক্রান্ত জাতীয় নীতিতে সংশোধনের প্রয়োজন।
জৈব জ্বালানীর বিষয়ে জাতীয় নীতিতে যে সংশোধনগুলি অনুমোদিত হয়েছে, সেগুলি হ’ল:
১) জৈব জ্বালানীর উৎপাদনে আরও বেশি জৈব পদার্থের মিশ্রণ ব্যবহারের অনুমোদন।
২) ২০২৫-২৬ ইথানল সরবরাহ বর্ষে ইথানল মিশ্রিত পেট্রোলে ইথানল মিশ্রণের পরিমাণের লক্ষ্যমাত্রা ২০ শতাংশ ধার্য করা হয়েছে।
৩) দেশে ‘মেক ইন ইন্ডিয়া’ কর্মসূচির আওতায় জৈব জ্বালানীর উৎপাদনে উৎসাহদানের জন্য বিশেষ অর্থনৈতিক অঞ্চল/রপ্তানি-নির্ভর সংস্থাগুলিকে উৎসাহিত করা হবে।
৪) এনবিসিসি-তে নতুন সদস্য অন্তর্ভুক্ত করা।
৫) নির্দিষ্ট ক্ষেত্রে জৈব জ্বালানী রপ্তানিতে অনুমতি।
৬) এনবিসিসি-র বৈঠকে গৃহীত সিদ্ধান্ত অনুযায়ী, নতুন নীতিতে বেশ কিছু সংযোজন বা বিয়োজনের সংস্থান থাকছে।
এই প্রস্তাবটি বাস্তবায়িত হলে দেশীয় প্রযুক্তির ব্যবহার বৃদ্ধি পাবে। এর মাধ্যমে ‘মেক ইন ইন্ডিয়া’র কর্মসূচির বাস্তবায়ন হবে। এর ফলে, আরও কর্মসংস্থান সৃষ্টি হবে।
বর্তমান জৈব জ্বালানী সংক্রান্ত জাতীয় নীতিটি ২০১৮ সাল থেকে কার্যকর হয়েছে। নতুন সংশোধনী প্রস্তাব ‘মেক ইন ইন্ডিয়া’ কর্মসূচিকে সহায়তা করবে, পেট্রো পণ্যের আমদানি-নির্ভরতা কমাবে এবং আরও বেশি জৈব জ্বালানী উৎপাদনে উৎসাহ যোগাবে। যেহেতু জৈব জ্বালানী উৎপাদনে জৈব পদার্থের মিশ্রণে উৎসাহ দেওয়া হচ্ছে। এর ফলে, ২০৪৭ সালের মধ্যে প্রধানমন্ত্রী স্বপ্ন বাস্তবায়নে ভারত জ্বালানী ক্ষেত্রে আত্মনির্ভর হয়ে উঠবে।
(CG/CB/SB
তথ্যওসম্প্রচারমন্ত্রক
গোয়ায় ৫১তম ভারত আন্তর্জাতিক চলচ্চিত্র উৎসবে সত্যজিৎ রায়ের জন্মশতবার্ষিকীতে তাঁকে নিয়ে বিশেষ আয়োজনের উদ্ধোধন করেছেন ধৃতিমান চট্টোপাধ্যায়
পানাজি, ১৮ই জানুয়ারী , ২০২১
গোয়ায় অনুষ্ঠিত হচ্ছে ভারত আন্তর্জাতিক চলচ্চিত্র উৎসব । উৎসবের দ্বিতীয় দিনে রবিবার বিশ্ববরেণ্য চলচ্চিত্র পরিচালক সত্যজিৎ রায়ের উপর একটি রেট্রোস্পেকটিভের উদ্বোধন করেছেন বিশিষ্ট বাঙালি অভিনেতা শ্রী ধৃতিমান চট্টোপাধ্যায়।
সত্যজিৎ রায়ের ‘প্রতিদ্বন্ধী’ ছবিটিতে প্রধান চরিত্রে অভিনয় করে ১৯৭০ সালে শ্রী চট্টোপাধ্যায় চলচ্চিত্র জগতে তাঁর পথচলা শুরু করেন।
সত্যজিৎ রায়কে শ্রদ্ধা জানানোর অঙ্গ হিসেবে যে পাঁচটি ছবি আইএফএফআই-এ প্রদর্শিত হবে সেগুলি হলঃ-
১। চারুলতা - রবীন্দ্রনাথ ঠাকুরের বিখ্যাত উপন্যাস অবলম্বনে প্রশংসিত এই চলচ্চিত্রটি একজন তরুন গৃহবধূর একাকিত্বকে নিয়ে তৈরি করা হয়েছে।
২। ঘরে বাইরে - বঙ্গভঙ্গের আবহে এই চলচ্চিত্রটি একটি রোমান্টিক প্রেক্ষাপটে তৈরি করা হয়েছে, যেখানে গল্পের মূল নারী চরিত্র দুই বিপরীতধর্মী আদর্শের মধ্যে টানাপোড়েনের শিকার হয়েছেন।
৩। পথের পাঁচালী - অপুর ট্রিলজির প্রথম ছবি। বিভূতিভূষণ বন্দ্যোপাধ্যায়ের উপন্যাস অবলম্বনে এই ছবিতে একটি শিশুর শৈশবের আবেগকে তুলে ধরা হয়েছে।
৪। শতরঞ্জ কি খিলাড়ি - মুন্সি প্রেমচাঁদ- এর ছোট গল্প অবলম্বনে এই চলচ্চিত্রটির বিষয়বস্তু ১৮৫৭ সালের স্বাধীনতা যুদ্ধ।
৫। সোনার কেল্লা - জাতীয় পুরস্কারপ্রাপ্ত এই চলচ্চিত্রটি সত্যজিৎ রায়ের চলচ্চিত্র জীবনের প্রথম দিকের একটি ছবি। বিখ্যাত গোয়েন্দা চরিত্র ফেলুদা এই সিনেমার মূল নায়ক।
শ্রী চট্টোপাধ্যায় উদ্বোধনের পর বলেছেন সত্যজিৎ রায়ের চলচ্চিত্রগুলি কোনো নির্দিষ্ট কালের গন্ডিতে আবদ্ধ থাকে না, সমসাময়িক প্রেক্ষাপটে যেকোনো সময়ের ক্ষেত্রে সেগুলি প্রাসঙ্গিক। সত্যজিৎ রায় চলচ্চিত্র নির্মাণে সব ধারাকে অবাধে ব্যবহার করতে দক্ষ ছিলেন। সত্যজিতের মানবতাবাদের কথা উল্লেখ করে শ্রী চট্টোপাধ্যায় বলেছেন, তিনি যে কোন মানুষের পরিস্থিতি সহানুভুতির সঙ্গে কোন সমালোচনা ছাড়াই বিচার করতে পারতেন।
শ্রমওকর্মসংস্থানমন্ত্রক
বৈদ্যুতিনভাবে মার্চ মাসের ভাতার জন্য চালান ও রিটার্ণ  জমা দেবার দিন ১৫ এপ্রিল থেকে বাড়িয়ে ১৫ মে করা হয়েছে
নতুন দিল্লি, ১৫ এপ্রিল, ২০২০
কোভিড–১৯ মহামারীর মোকাবিলায় দেশজুড়ে লকডাউন জারি হবার ফলে মার্চ মাসের বেতনের জন্য বৈদ্যুতিনভাবে চালান ও রিটার্ন  যে সংস্থাগুলি জমা দেয়, তারা আগামী ১৫ মে-র মধ্যে তা জমা দিতে পারবেন। কর্মচারী ভবিষ্যনিধি আইন অনুসারে এই সময়সীমা বাড়ানো হয়েছে।
শ্রম ও কর্মসংস্থান দপ্তর, বিভিন্ন সংস্থাকে তাদের কর্মীদের মার্চ মাসের বেতন দেওয়ার ক্ষেত্রে যে ছাড় দিয়েছেন, তার সঙ্গে সাযুজ্য রেখেই এই সিদ্ধান্ত। প্রধানমন্ত্রী গরীব কল্যাণ যোজনায় মহামারীর বিরুদ্ধে এই যুদ্ধে, কর্মসংস্থানের যাতে কোনো সমস্যা না হয়, সেই কারণেই এই সিদ্ধান্ত নেওয়া হয়েছে । এর ফলে প্রায় ৬ লক্ষ সংস্থা, যারা তাদের ৫ কোটি কর্মচারীকে নিয়ম মেনে মার্চ মাসের বেতন দেবেন, তারা উপকৃত হবেন। এই বৈদ্যুতিনভাবে চালান ও রিটার্ণে ঐ সংস্থাগুলি ঘোষণা করবে, তারা তাদের কর্মচারীদের মার্চ মাসের বেতন দিয়েছে। এই ঘোষণাটি এখন ১৫ মে-র মধ্যে জমা দেওয়া যাবে। এরফলে সংস্থাগুলি কর্মচারীদের ভবিষ্যনিধি বাবদ অর্থ জমা দেবার ক্ষেত্রে আরো তিরিশ দিন হাতে বেশি সময় পাবেন এবং তাদের কোনো জরিমানাও দিতে হবে না।
(CG/CB
স্বাস্থ্যওপরিবারকল্যাণমন্ত্রক
কোভিড ত্রাণ সহায়তা সম্পর্কিত সর্বশেষ তথ্য
নতুন দিল্লি, ১৯ মে, ২০২১
ভারত সরকার গত ২৭ এপ্রিল থেকে বিভিন্ন দেশ/আন্তর্জাতিক সংগঠনের কাছ থেকে কোভিড-১৯ চিকিৎসা ত্রাণ সামগ্রী ও সহায়তা পেয়ে আসছে। এই চিকিৎসা ত্রাণ সামগ্রী ও সহায়তা দ্রুততার সঙ্গে রাজ্য ও কেন্দ্রশাসিত অঞ্চলগুলিতে পাঠানো হয়েছে। ভারত সরকার গত ২৭ এপ্রিল - ১৮ মে পর্যন্ত সময়ে কোভিড-১৯ চিকিৎসা ত্রাণ সামগ্রী ও সহায়তা হিসেবে ১৫ হাজার ৮০১টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৯ হাজার ৯২৫টি ভেন্টিলেটর/বাইপ্যাপ যন্ত্র, ৬ লক্ষ ১০ হাজার রেমডিসিভির ভায়াল পেয়েছে। গত সোম ও মঙ্গলবার স্পেন, অন্টারিও, নিউজিল্যান্ড, দক্ষিণ কোরিয়া ও জার্মানির কাছ থেকে ১৯১টি অক্সিজেন কনসেনট্রেটর, ১ হাজার ৩৯৯টি ভেন্টিলেটর/বাইপ্যাপ/সিপ্যাপ যন্ত্র এবং ৫০০টি ইনফ্রারেড থার্মোমিটার সাহায্য হিসেবে পেয়েছে।
(আন্তর্জাতিক মহলের কাছ থেকে পাওয়া কোভিড চিকিৎসা ত্রাণ সামগ্রী ও যাবতীয় সহায়তা রাজ্য ও কেন্দ্রশাসিত অঞ্চলগুলিতে দ্রুততার সঙ্গে সরবরাহ করা এক ধারাবাহিক প্রক্রিয়া।
কেন্দ্রীয় স্বাস্থ্য মন্ত্রক নিয়মিত ভাবে এই সমস্ত ত্রাণ সামগ্রী বন্টনের ওপর নজর রেখে চলেছে। রাজ্য ও কেন্দ্রশাসিত অঞ্চলগুলির সঙ্গে ত্রাণ সামগ্রী বন্টনে সমন্বয় বজায় রাখার জন্য মন্ত্রকের পক্ষ থেকে একটি কো-অডিনেশন সেল গঠন করা হয়েছে। গত ২৬ এপ্রিল থেকে এই সেল কাজ করছে। এছাড়াও মন্ত্রক গত ২ মে ত্রাণ সামগ্রী সরবরাহের ক্ষেত্রে আদর্শ কার্যপরিচালন বিধি জারি করেছে।
CG/BD/AS
প্রধানমন্ত্রীরদপ্তর
কার্গিলে বীর সেনাদের সঙ্গে দেওয়ালি উৎসব উদযাপন করবেন প্রধানমন্ত্রী
নয়াদিল্লি, ২৪ অক্টোবর, ২০২২
দেশের বীর সেনাদের সঙ্গে দেওয়ালি উৎসব উদযাপন করবেন প্রধানমন্ত্রী শ্রী নরেন্দ্র মোদী। এই উপলক্ষে তিনি কারগিলে গিয়ে পৌঁছেছেন। এ প্রসঙ্গে প্রধানমন্ত্রীর দপ্তর থেকে এক ট্যুইট বার্তায় বলা হয়েছে:
“প্রধানমন্ত্রী শ্রী নরেন্দ্র মোদী আকাশপথে কার্গিলে গিয়ে পৌঁছেছেন। সেখানে বীর সৈনিকদের সঙ্গে তিনি দেওয়ালি উদযাপন করবেন”।
(PG/SKD/SB
জলশক্তি মন্ত্রক
‘জল জীবন মিশন’ নিয়ে রাজ্য মন্ত্রীদের বৈঠকে পৌরহিত্য করলেন জলশক্তি মন্ত্রী
নয়াদিল্লি, ২৭ অগাস্ট, ২০১৯
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত সোমবার নতুন দিল্লীতে ‘জল জীবন মিশন’ নিয়ে রাজ্যগুলির মন্ত্রীদের এক বৈঠকে পৌরহিত্য করেন। বৈঠকে ১৭টি রাজ্যের পানীয় জল দপ্তরের মন্ত্রীরা ছাড়াও মুখ্যসচিব বা সচিবরা উপস্হিত ছিলেন। দেশের গ্রামাঞ্চলের প্রতিটি বাড়িতে ২০২৮ সাল নাগাদ জল সংযোগ পৌঁছে দিতে সদ্য ঘোষিত ‘জল জীবন মিশন’-এর রূপায়ন নিয়ে আলোচনার উদ্দেশ্যই এই সম্মেলনের আয়োজন করা হয়।
প্রধানমন্ত্রী গত ১৫ আগস্ট স্বাধীনতা দিবসের ভাষণে, দেশের গ্রামাঞ্চলে প্রতিটি বাড়িতে ২০২৪ সালের মধ্যে জল সংযোগ পৌঁছে দিতে সরকারের যে প্রচেষ্টার কথা ঘোষনা করেন, জল শক্তি মন্ত্রী সেই প্রসঙ্গের উল্লেখ করেন। শ্রী শেখাওয়াত বলেন, এই মিশন প্রতিটি বাড়িতে আবাসন, শৌচালয়, বিদ্যুৎ, রান্নার গ্যাস, আর্থিক অন্তর্ভুক্তিকরণ, পেনশন, স্বাস্হ্য কার্ড প্রভৃতি সামাজিক নিরাপত্তা কর্মসূচির মতো মানুষের প্রত্যাশা পূরণ করবে।
বিশ্বে মোট জনসংখ্যার ১৬ শতাংশই ভারতে উল্লেখ করে মন্ত্রী জানান, এরমধ্যে কেবল ৪ শতাংশ মানুষ বিশুদ্ধ জল পেয়ে থাকেন। বিশুদ্ধ পানীয় জল সরবরাহের ক্ষেত্রে বড় বাধা হল ভূগর্ভস্হ জলস্তর হ্রাস। বিপুল পরিমানে জল উত্তোলন, জলের গুনমানে ক্রমাবনতি জলবায়ু পরিবর্তন প্রভৃতি রয়েছে বলে তিনি মন্তব্য করেন। জল জীবন মিশনে ভূ-গর্ভস্হ জলস্তর বৃদ্ধি, ক্ষুদ্র সেচ ট্যাঙ্কগুলির সংস্কার, কৃষির জন্য বিশুদ্ধ জলের ব্যবহার হ্রাস ও জল সম্পদের স্হায়ীত্বের ওপর গুরুত্ব দেওয়া হয়েছে। পারিবারিক কাজে ব্যবহৃত জলকে কৃষিতে ব্যবহারের কথাও মন্ত্রী বলেন। প্রতিটি বাড়িতে ২০২৮ সালের মধ্যে জল সংযোগ পৌঁছে দেওয়ার যে লক্ষ্যমাত্রা নেওয়া হয়েছে, তা পূরণ করার জন্য শ্রী শেখাওয়াত জন আন্দোলন গড়ে তোলার ওপর জোর দেন।
বৈঠকে জল শক্তি প্রতিমন্ত্রী শ্রী রতন লাল কাটারিয়া বলেন, পানীয় জল মৌলিক চাহিদা এবং জল সরবরাহের বিষয়টিকে সরকারের উন্নয়নমূলক কর্মসূচির কেন্দ্রবিন্দুতে রাখা হয়েছে। রাজ্যের মন্ত্রীরা রাজ্য-ভিত্তিক বিভিন্ন বিষয় নিয়ে আলোচনা করেন। জল জীবন মিশনের সুষ্ঠু রূপায়নে রাজ্যগুলিকে কেন্দ্রের তরফে সবরকম সাহায্যের আশ্বাস দেওয়া হয়।
CG/BD/NS
(Visitor Counter : 90
বৈদ্যুতিন ও তথ্যপ্রযুক্তি মন্ত্রক
ভারতের ২০২১এর তথ্য প্রযুক্তির নিয়মাবলীর বিষয়ে মানবাধিকার পর্ষদের বিশেষ শাখা যে উদ্বেগ প্রকাশ করেছে রাষ্ট্রসংঘের ভারতের স্থায়ী মিশন তার উত্তর দিয়েছে
নয়াদিল্লী, ২০ জুন, ২০২১
ভারতের ২০২১ সালের ইনফরমেশন টেকনোলজি রুলস-এর বিষয়ে জেনেভায় রাষ্ট্রসংঘ ভারতের স্থায়ী মিশন যে উত্তর দিয়েছে সেটি হল :
মত প্রকাশের স্বাধীনতা রক্ষা করার ক্ষেত্রে বিশেষ রেপুরটিয়ার ১১ই জুন ভারতের ২০২১ সালের তথ্যপ্রযুক্তি নিয়মাবলী বিষয়ে যে উদ্বেগ প্রকাশ করেছে তার জবাবে জেনেভায় রাষ্ট্রসংঘ এবং অন্যান্য আন্তর্জাতিক সংগঠনগুলির জন্য ভারতের স্থায়ী মিশন জানিয়েছে ২০১৮ সালে বৈদ্যুতিন ও তথ্যপ্রযুক্তি মন্ত্রক এবং তথ্য সম্প্রচার মন্ত্রক ব্যক্তি বিশেষ, সুশীল সমাজ, শিল্প সংগঠনগুলির কাছ থেকে এই নিয়মাবলীর খসড়ার জন্য মতামত চেয়ে পাঠিয়েছিল। এরপর বিভিন্ন মতামতের ওপর ভিত্তি করে আন্তঃমন্ত্রী গোষ্ঠী একটি খসড়া প্রস্তুত করে। ভারতের স্থায়ী মিশন আরও জানিয়েছে ভারতের গণতান্ত্রিক পরিবেশ বিশ্বজুড়ে সর্বজন বিদিত। ভারতীয় সংবিধানে বাক ও মতামত জানানোর স্বাধীনতা রয়েছে। দেশের গণতান্ত্রিক কাঠামোয় স্বাধীন বিচার ব্যবস্থা ও মুক্তমনা সংবাদ মাধ্যম রয়েছে।রাষ্ট্র সংঘের মানবাধিকার কমিশনের বিশেষ দায়িত্বপ্রাপ্তকে ভারতের স্থায়ী মিশন মুখবন্ধ খামের তথ্যগুলি পৌঁছে দেওয়ার অনুরোধ জানিয়েছে। মানবাধিকার পরিষদের বিশেষ শাখাকে মিশন আশ্বস্ত করে জানিয়েছে তারা বাক ও মতামত প্রকাশের স্বাধীনতাকে সবথেকে গুরুত্ব দিয়ে থাকে। ২০২১ সালে তথ্যপ্রযুক্তি সম্পর্কিত নিয়মাবলী দেখার জন্য নিচের লিঙ্কে ক্লিক করুন-
https://www.pib.gov.in/PressReleseDetailm.aspx?PRID=1728738
CG/CB /NS
(Visitor Counter : 191
তথ্যওসম্প্রচারমন্ত্রক
ভারতীয় আন্তর্জাতিক চলচ্চিত্র উৎসবে ইন্ডিয়ান প্যানোরামা চলচ্চিত্র বিভাগে এই প্রথম অভিনেতা ও পরিচালক আইমি বড়ুয়ার ডিমাসা ভাষায় চলচ্চিত্র ‘সেমখোর’ উদ্বোধনী ছবি হিসেবে প্রদর্শিত হয়েছে
মুম্বাই, পানাজি ২১ নভেম্বর, ২০২১
প্রখ্যাত অসমিয়া অভিনেতা আইমি বড়ুয়া পরিচালিত ‘সেমখোর’ চলচ্চিত্রটি এবারের গোয়ায় অনুষ্ঠিত ৫২ তম ভারতীয় আন্তর্জাতিক চলচ্চিত্র উৎসবের ইন্ডিয়ান প্যানোরামা বিভাগে উদ্বোধনী ছবি হিসেবে প্রদর্শিত হয়েছে। সাংবাদিক বৈঠকে এই চলচ্চিত্রের বিষয়ে বিস্তারিত জানিয়েছেন অভিনেতা, পরিচালক আইমি বড়ুয়া। তিনি সামসা সম্প্রদায়ের জীবনকে এই চলচ্চিত্রের মাধ্যমে তুলে ধরেছেন। এই সম্প্রদায়ের মানুষের রীতিনীতি, আচার অনুষ্ঠান চলচ্চিত্রে ধরা পড়েছে। প্রাচীন বিশ্বাসের কারণে তারা বাইরের জগৎ থেকে নির্জন জীবনযাপন করতে ভালোবাসেন। পার্থিব চাহিদা ও ভোগ বিলাসের কোনোটি তাদের কাছে নেই বা তারা চায়না। তারা তাদের নিজস্বতেই সন্তুষ্ট। তাই সেমখোরের মানুষ – আদি অকৃত্তিম বলে জানিয়েছেন তিনি।
অভিনেতা, পরিচালক আইমি বড়ুয়া নিজেই এই চলচ্চিত্রের চিত্রনাট্য লিখেছেন এবং নিজেই অভিনয় করেছেন। এই চলচ্চিত্রে সেমখোরের মানুষদের অভ্যাস, রীতিনীতিকে দেখানো হয়েছে। ডিমাসা ভাষায় এই চলচ্চিত্রটি তৈরি করা হয়েছে। আসাম ও নাগাল্যান্ডের কিছু অংশের মানুষ এখন ভাষায় কথা বলে থাকেন। সাংবাদিক বৈঠকে তিনি জানান, একদিন সংবাদপত্রে সেমখোরের একটি ছোট্ট খবর তার নজর কেড়েছিল। এই খবর তাকে গভীরভাবে স্পর্শ করে যায়। সেই সম্প্রদায় সম্পর্কে আরও চিন্তাভাবনা শুরু করেন তিনি। সেখান থেকেই এই চলচ্চিত্র নির্মাণ। তিনি আরও জানান, ২০১৭ সালে প্রথম সেমখোরের মানুষদের সঙ্গে দেখা করার চেষ্টা করেছিলেন। এর পর দীর্ঘ প্রয়াস ও গবেষণা এবং একজন গৃহ শিক্ষকের সাহায্যে সেমখোর সম্প্রদায়ের মানুষদের ভাষা শিখে তাদের সঙ্গে কথা বলে ধীরে ধীরে এই চলচ্চিত্র নির্মাণ সম্ভব হয়েছে। তিনি আরও জানিয়েছেন, এই চলচ্চিত্র নির্মাণের ক্ষেত্রে কলাকুশলীদের সেমখোর সম্প্রদায়ের মানুষদের গ্রামে থাকতে দেওয়া হয়নি। তাই কলাকুশলীরা পাহাড়ের কাছে ক্যাম্প করে থেকেছেন। প্রতিদিন তাদের গ্রামে পৌঁছনোর জন্য ৪৫ মিনিটের পাহাড়ি পথ অতিক্রম করতে হয়েছে। এই চলচ্চিত্র নির্মাণে নানান আকর্ষণীয় ঘটনার স্মৃতি তিনি সাংবাদিক বৈঠকে ভাগ করে নেন। উত্তর পূর্বের এই ছবিকে এমন সুযোগ দেওয়ার জন্য ভারতীয় আন্তর্জাতিক চলচ্চিত্র উৎসব কমিটিকে ধন্যবাদও জানান আইমি বড়ুয়া। উল্লেখ্য, আইমি বড়ুয়া ২৫টি অসমিয়া ফিচার ফিল্ম-এ অভিনয় করেছেনে। তার এই চলচ্চিত্রটি টরন্টো ইন্টার ন্যাশনাল উইমেন ফিল্ম ফেস্টিভেল সহ আন্তর্জাতিক ক্ষেত্রে সুনাম অর্জন করেছে।
CG/SS/SKD/
(Visitor Counter : 159
প্রধানমন্ত্রীরদপ্তর
১০,০০০ মিটার দৌড় প্রতিযোগিতায় রৌপ্য পদক জয়ী কার্তিক কুমারকে প্রধানমন্ত্রীর অভিনন্দন
নতুন দিল্লি, ৩০ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হ্যাংঝৌয়ে অনুষ্ঠিত এশিয়ান গেমসে ১০,০০০ মিটার দৌড় প্রতিযোগিতায় রৌপ্য পদক জয়ী কার্তিক কুমারকে অভিনন্দন জানিয়েছেন।
এক্স পোস্টের এক বার্তায় প্রধানমন্ত্রী বলেছেন;
"ভারতের জন্য আর একটি গৌরবের মুহুর্ত। ১০,০০০ মিটার দৌড় প্রতিযোগিতায় কার্তিক কুমার দেশের জন্য রৌপ্য পদক জয় করেছেন। এর মাধ্যমে তাঁর ব্যতিক্রমী অধ্যবসায় ও চারিত্রিক দৃঢ়তা ফুটে ওঠে। তাঁকে অভিনন্দন জানাই এবং আগামীদিনে তাঁর সাফল্য কামনাকরি।"
(PG/CB/AS
ক্ষুদ্র, অতিক্ষুদ্রওমাঝারিশিল্পমন্ত্রক
এমএসএমই-র বিকাশে বিভিন্ন প্রকল্প
নয়াদিল্লি, ০৮ জুলাই, ২০১৯
অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রক দেশজুড়ে সংশ্লিষ্ট শিল্পোদ্যোগীদের উৎসাহদান এবং উন্নয়নের লক্ষ্যে বিভিন্ন প্রকল্প চালু করেছে। এরমধ্যে রয়েছে, প্রধানমন্ত্রী কর্মসংস্হান সৃষ্টির প্রকল্প , ঐতিহ্যশালী শিল্পকে পুনর্জীবিকরণের লক্ষ্যে তহবিল প্রকল্প , উদ্ভাবন, গ্রামীণ শিল্প উদ্যোগের জন্য  প্রকল্প, ক্রেডিট গ্যারান্ডি স্কিম, ক্রেডিট লিঙ্কড ক্যাপিট্যাল সাবসিডি স্কিম  ইত্যাদি।
সরকার আর্থিক সুবিধা পাওয়ার জন্য বিভিন্ন পদক্ষেপ নিয়েছে। এরমধ্যে রয়েছে ৫৯ মিনিটের মধ্যে অতিক্ষুদ্র, ক্ষুদ্র এবং মাঝারি শিল্পোদ্যোগীদের ঋণ পাওয়ার জন্য একটি পোর্টাল চালু করা, পণ্য পরিষেবা করের আওতায় থাকা সংস্হাগুলির জন্য ২ শতাংশ সুদ অর্থ সাহায্য হিসেবে প্রদান, রপ্তানীকারকদের ক্ষেত্রে ৩-৫ শতাংশ সুদ ছাড়ের প্রস্তাব, ৫০০ কোটি টাকার বেশি বার্ষিক লেনদেন যেসমস্ত সংস্হায় হয় তাদের টিআরইডিএস-এর আওতায় ঋণ গ্রহণের সুযোগ, সিজিটিএনএসই প্রকল্পের আওতায় ঋণের নিশ্চয়তা তহবিল থেকে যারা অর্থ সাহায্য পায়, তাদের ঋণের পরিমাণ ১ কোটি থেকে বৃদ্ধি করে ২ কোটি টাকা এবং পিএমইজিপি-র আওতায় সফল উদ্যোগীদের দ্বিতীয় কিস্তিতে আরও ১ কোটি টাকার ঋণ পাওয়ার সুবিধা। অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রক এই প্রকল্পগুলিকে কেন্দ্রীয় স্তরে বাস্তবায়িত করে থাকে। এর কারণে কোনও রাজ্যভিত্তিক অনুদান চিহ্নিত করা হয়না। ২০১৯-২০ অর্থবর্ষে বিভিন্ন প্রকল্প রূপায়িত করতে ৭০১১.২৯ কোটি টাকা বাজেটে বরাদ্দ করা হয়েছে।
রাজ্যসভায় অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রী শ্রী নিতীন গড়করি আজ এক লিখিত প্রশ্নের উত্তরে এই তথ্য জানিয়েছেন।
CG/CB/NS
(Visitor Counter : 123
রাষ্ট্রপতিরসচিবালয়
বড়দিনের প্রাক্কালে দেশবাসী'কে শুভেচ্ছা রাষ্ট্রপতি'র
নতুন দিল্লি, ২৪ডিসেম্বর, ২০২০
ভারতের রাষ্ট্রপতি শ্রী রাম নাথ কোবিন্দ বড়দিনের প্রাক্কালে দেশবাসী'কে শুভেচ্ছা জানিয়েছেন।
এক বার্তায় রাষ্ট্রপতি বলেছেন, “বড়দিনের শুভ অনুষ্ঠান উপলক্ষে আমি সকল দেশবাসী , বিশেষত আমাদের খ্রিস্টান ভাই-বোনদের প্রতি আন্তরিক শুভেচ্ছা ও অভিনন্দন জানাচ্ছি।
ক্রিসমাস এমন এক আনন্দের অনুষ্ঠান, যা প্রভু যীশুর জন্ম দিন উপলক্ষে উপযাপিত হয়ে থাকে । এই উৎসব মানুষের জীবনে শান্তি, সদিচ্ছা এবং সহানুভূতিতে পূর্ণ করে তোলে। এই উৎসবে, আমরা অন্যের প্রতি ভালবাসা এবং দয়া প্রদর্শনের মাধ্যমে আমাদের অন্তরকে আলোকিত করি।
আমি আশা করি এই উৎসবে বিশ্বজুড়ে শান্তি বজায় থাকবে এবং মানবজাতির মধ্যে সম্প্রীতি বজায় রাখতে সহায়তা প্রদান করবে। আসুন আমরা এই পবিত্র উৎসবে যীশু খ্রীষ্টের প্রেম, করুণা ও মানবতার শিক্ষাগুলি পুনর্বিবেচনা করি এবং আমাদের জাতি ও সমাজের কল্যাণে অঙ্গীকারবদ্ধ হই”।
বিশেষপরিষেবাওনিবন্ধ
ভারতীয় রিজার্ভ ব্যাঙ্ক  গুরুত্বপূর্ণ সুদের হার অপরিবর্তিত রেখেছে
প্রতিটি আইএমপিএস লেনদেনের পরিমাণ বাড়িয়ে ৫ লক্ষ টাকা
প্রকৃত জিডিপি বেড়ে ৯.৫ শতাংশ হবে বলে অনুমান 
মুম্বাই, ০৮ অক্টোবর, ২০২১
ভারতীয় রিজার্ভ ব্যাঙ্ক  এবার নিয়ে পরপর আটবার রেপো রেট অর্থাৎ ব্যাঙ্কগুলিকে যে সুদের হারে ঋণ দেওয়া হয়, তা ৪ শতাংশেই অপরিবর্তিত রেখেছে। অন্যদিকে, রিভার্স রেপো রেট বা রিজার্ভ ব্যাঙ্ক বিভিন্ন ব্যাঙ্কগুলি থেকে যে সুদের হারে ঋণ নেয়, তা ৩.৫ শতাংশেই অপরিবর্তিত থাকছে। রিজার্ভ ব্যাঙ্কের গভর্নর শক্তিকান্ত দাসের নেতৃত্বে ৬ সদস্যের আর্থিক নীতি কমিটি এই সিদ্ধান্তের কথা ঘোষণা করে আরও জানিয়েছে, ২০২১-২২ অর্থবর্ষে জিডিপি-র হার দাঁড়াবে আনুমানিক ৯.৫ শতাংশ।
শ্রী দাস আরও জানান, বিকাশ হার পুনরুজ্জীবিত করতে এবং অব্যাহত রাখতে উদার নীতি জারি থাকবে এবং অর্থ-ব্যবস্থায় কোভিড-১৯ এর প্রভাব হ্রাস করতে স্থায়ী-ভিত্তিতে প্রয়োজন অনুযায়ী ব্যবস্থা নেওয়া হয়। একই সঙ্গে মুদ্রাস্ফীতি নিয়ন্ত্রণে রাখার ওপরও জোর দেওয়া হবে।
মহামারী শুরুর সময় থেকে অর্থ-ব্যবস্থায় অগ্রগতি ও অর্থ-ব্যবস্থার পুনরুদ্ধারে সাহায্য করতে রিজার্ভ ব্যাঙ্ক একাধিক পদক্ষেপ নিয়েছে বলে শ্রী দাস জানান। তিনি বলেন, ২০২১-২২ অর্থবর্ষের প্রথম ছ’মাসে ওপেন মার্কেট অপারেশনের মাধ্যমে অর্থ-ব্যবস্থায় নগদের যোগান বাড়াতে ২ লক্ষ ৩৭ হাজার কোটি টাকা ছাড়া হয়েছে। চলতি অর্থবর্ষে নগদের যোগান বাড়াতে ৩ লক্ষ ১০ হাজার কোটি টাকা অর্থ-ব্যবস্থায় যোগানের যে লক্ষ্য রয়েছে, তার মধ্যে ২ লক্ষ ৩৭ হাজার কোটি টাকা ইতিমধ্যেই ছাড়া হয়েছে।
ক্ষুদ্র ব্যবসা ও অসংগঠিত ক্ষেত্রের সুবিধার্থে আরও কয়েকটি ব্যবস্থা গ্রহণের কথাও শ্রী দাস জানান। এর মধ্যে রয়েছে – ইমিডিয়েট পেমেন্ট সার্ভিস ট্রানজাকশন বা আইএমপিএস-ভিত্তিক বর্তমান লেনদেনের পরিমাণ ২ লক্ষ টাকা থেকে বাড়িয়ে ৫ লক্ষ টাকা করা হয়েছে। ক্ষুদ্র অর্থ সহায়তা ব্যঙ্কগুলির জন্য ১০ হাজার কোটি টাকার অন-ট্যাপ স্পেশাল লিক্যুইডিটি লং টার্ম রেপো অপারেশন – এর সময়সীমা বাড়িয়ে আগামী ৩১ ডিসেম্বর পর্যন্ত করা হয়েছে। যেসব এলাকায় ইন্টারনেটের সুবিধা নেই বা সীমিত, সেই সমস্ত ক্ষেত্রে অফলাইন মোড অনুযায়ী দেশব্যাপী রিটেল ডিজিটাল পেমেন্ট সলিউশন ফ্রেমওয়ার্ক চালু করা হয়েছে। অর্থ প্রযুক্তি ব্যবস্থায় আরও গতি আনতে রিজার্ভ ব্যাঙ্কের রেগুলেটরি স্যান্ডবক্সে নতুন একটি জালিয়াতি প্রতিরোধ ব্যবস্থা গ্রহণ করা হয়েছে। রাজ্য/কেন্দ্রশাসিত অঞ্চলগুলির সুবিধার্থে রিজার্ভ ব্যাঙ্ক ৫১ হাজার ৫৬০ কোটি টাকার ওয়েজ অ্যান্ড মিনস্ অ্যাডভান্স লিমিট – এর সময়সীমা বাড়িয়ে ২০২২ – এর ৩১ মার্চ পর্যন্ত করেছে। শ্রী দাস আরও জানান, ২০২১-২২ অর্থবর্ষে ৪০০ বিলিয়ন মার্কিন ডলারের রপ্তানি লক্ষ্যমাত্রা পূরণ করা সম্ভব হবে। আগের ছয় মাসের মতো সেপ্টেম্বর মাসেও রপ্তানি বাণিজ্যের পরিমাণ ৩০ বিলিয়ন মার্কিন ডলারের ওপরেই রয়েছে।
CG/BD/SB
(Visitor Counter : 178
প্রধানমন্ত্রীরদপ্তর
প্রধানমন্ত্রী প্যারা অলিম্পিক গেমসের সূচনায় ভারতীয় দলকে শুভেচ্ছা জানিয়েছেন
নতুন দিল্লি, ২৪ আগস্ট, ২০২১
প্রধানমন্ত্রী শ্রী নরেন্দ্র মোদী টোকিওতে আয়োজিত প্যারা অলিম্পিক গেমসের সূচনায় আজ ভারতীয় দলকে শুভেচ্ছা জানিয়েছেন।
এক টুইট বার্তায় প্রধানমন্ত্রী বলেছেন," প্যারা অলিম্পিক-এর প্রারম্ভে ভারতীয় দলের প্রতি আমার শুভেচ্ছা জ্ঞাপন করছি। প্যারা অলিম্পিক গেমসে ভারতের হয়ে অংশগ্রহণকারী খেলোয়াড়দের জন্য আমরা গর্বিত।"
CG/ SB
(
শিল্পওবাণিজ্যমন্ত্রক
ভারত আন্তর্জাতিক বাণিজ্য মেলা ২০১৮ শুরু
নয়াদিল্লি, ১৪ নভেম্বর, ২০১৮
কেন্দ্রীয় শিল্প ও বাণিজ্য প্রতিমন্ত্রী শ্রী সি আর চৌধুরী বুধবার নতুন দিল্লীর প্রগতি ময়দানে ৩৮-তম ভারত- আন্তর্জাতিক বাণিজ্য মেলা ২০১৮ উদ্বোধন করেন। ভারত বাণিজ্য প্রসার সংগঠন বা আইপিটিও এই মেলার আয়োজক। মেলা চলবে আগামী ২৭ নভেম্বর পর্যন্ত।
মেলার উদ্বোধন করে শ্রী সি আর চৌধুরী বলেন, ভারত এখন প্রাথমিক পণ্য সামগ্রী রপ্তানীকারক দেশ থেকে মূল্য সংযুক্ত পণ্য সামগ্রী ও পরিষেবা রপ্তানীকারক দেশ হয়ে উঠছে। এই প্রেক্ষিতে পরিষেবা ক্ষেত্র গুরুত্বপূর্ণ ভূমিকা পালন করছে। তিনি জোর দিয়ে বলেন, উৎপাদন বৃদ্ধির পাশাপাশি পণ্য সামগ্রীর গুণমান বজায় রাখাও সমান গুরুত্বপূর্ণ। মেলার মূল ভাবনা ‘গ্রামীণ শিল্পোদ্যোগ’ প্রসঙ্গে শ্রী চোধুরী বলেন, দেশের গ্রামাঞ্চলে ৪০ শতাংশ উৎপাদকন অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্র থেকে হয়। স্বাভাবিকভাবেই এই ক্ষেত্রটির প্রতি বিশেষ নজর দেওয়ার প্রয়োজন রয়েছে।
অনুষ্ঠানে কেন্দ্রীয় সংস্কৃতি প্রতিমন্ত্রী শ্রী ডঃ মহেশ শর্মা বলেন, ভারত এখন বিশ্বের ষষ্ঠ বৃহৎ অর্থনীতি। সীমিত জায়গার মধ্যে এবারের মেলা আয়োজন করার জন্য ডঃ শর্মা আইটিপিও-কে অভিনন্দন জানান। তিনি আরো বলেন, ভারতীয় ঐতিহ্য, সংস্কৃতি ও শিল্পোদ্যোগমূলক কর্মকান্ডকে এক ছাতার তলায় নিয়ে আসার ক্ষেত্রে ভারত আন্তর্জাতিক বাণিজ্য মেলা গুরুত্বপূর্ণ ভূমিকা নিয়ে থাকে। মহাত্মা গান্ধীর জন্মের সার্ধ শতবার্ষিকী উদযাপনের সূচনার প্রেক্ষিতে এবারের মেলার বিশেষ গুরুত্ব রয়েছে। প্রধানমন্ত্রী নরেন্দ্র মোদী ‘সবকা সাথ, সবকা বিকাশ’ পরিকল্পনা বাস্তবায়িত করার লক্ষ্যে সমস্ত রাজ্য, সরকারি সংগঠন ও সংশ্লিষ্ট সব পক্ষ সর্বাত্মক প্রয়াস নিচ্ছে। এবারের মেলায় কেন্দ্রীয় সরকারের মেক ইন ইন্ডিয়া, স্টার্ট আপ ইন্ডিয়া, ডিজিটাল ইন্ডিয়া, স্কিল ইন্ডিয়া ও স্বচ্ছ ভারতের মতো বিভিন্ন উদ্যোগ তুলে ধরা হয়েছে।
এবারের মেলার অংশীদার দেশ আফগানিস্হান। ফোকাস কানট্রি নেপাল। ঝাড়খন্ড রাজ্য এই মেলায় বিশেষ গুরুত্ব পাচ্ছে। এই মেলাতে আফগানিস্হান, চীন, হংকং, কিরঘিজস্হান, ইরান, মায়নমার, নেপাল, নেদারল্যান্ডস, দক্ষিণ আফ্রিকা সহ বিভিন্ন দেশ অংশগ্রহণ করেছে।
CG/BD/NS/…
(Visitor Counter : 262